
RADVILIŠKIO RAJONO SAVIVALDYBĖS TARYBA

SPRENDIMAS
DĖL SUTIKIMO PERIMTI VALSTYBĖS TURTĄ VALDYTI NUOSAVYBĖS TEISE IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE RADVILIŠKIO RAJONO BENDROJO UGDYMO MOKYKLOMS


2026 m.                      d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, įgyvendindama Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ patvirtinto Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo 9 ir 13 punktus, atsižvelgdama į Nacionalinės švietimo agentūros 2026 m. balandžio 17 d. raštą Nr. SD-1171 „Dėl ilgalaikio materialiojo turto perėmimo savivaldybės nuosavybėn“, Radviliškio rajono savivaldybės taryba nusprendžia:
.	Sutikti perimti Radviliškio rajono savivaldybės nuosavybėn Lietuvos Respublikos vietos savivaldos įstatymo 6 straipsnio 5 ir 6 punktuose nurodytoms savarankiškosioms savivaldybės funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas – įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą: 
Turto pavadinimas	Inventorinis Nr.	Kiekis vienetais	Įsigijimo vertė eurais (su PVM)
			vieneto 	bendra
(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	Nuo IT22-018391 iki IT22-018416	26	832,48	21 644,48


.	Priėmus Lietuvos Respublikos Vyriausybės nutarimą ir perėmus šio sprendimo 1 punkte nurodytą turtą, perduoti jį Radviliškio rajono bendrojo ugdymo mokykloms pagal šio sprendimo priedą valdyti, naudoti ir disponuoti juo patikėjimo teise, naudojant turtą gerinti švietimo paslaugų kokybę, aprūpinant efektyviai veikiančias bendrojo ugdymo mokyklas kompiuterine įranga. 
.	Įgalioti Radviliškio rajono savivaldybės administracijos direktorių Savivaldybės vardu pasirašyti sprendime nurodyto turto perėmimo Savivaldybės nuosavybėn ir jo perdavimo Radviliškio rajono bendrojo ugdymo mokykloms valdyti, naudoti ir disponuoti juo patikėjimo teise perdavimo ir priėmimo aktus.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras			                                                               

Radviliškio rajono savivaldybės tarybos
2026 m.                 d. sprendimo Nr. T-
priedas



Eil. Nr.	Įstaigos pavadinimas	Turto pavadinimas	Inventorinis Nr.	Kiekis viene-tais	Vieneto įsigijimo vertė eurais 	Bendra įsigijimo vertė eurais
1.		Radviliškio Lizdeikos gimnazija	(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	IT22-018391–IT22-018396	6	832,48	4 994,88
2.		Radviliškio Vinco Kudirkos progimnazija	(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	IT22-018397–IT22-018402	6	832,48	4 994,88
3.		Radviliškio Gražinos pagrindinė mokykla	(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	IT22-018403–IT22-018407	5	832,48	4 162,40
4.		Radviliškio r. Baisogalos gimnazija	(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	IT22-018408–IT22-018410	3	832,48	2 497,44
5.		Radviliškio Vaižganto progimnazija	(NB15) 15,9"–16,9" vidutinio našumo nešiojamasis kompiuteris „HP ProBook 4 G1iR 16 inch 100uJ“	IT22-018411–IT22-018416	6	832,48	4 994,88
Iš viso:	–	26	–	21 644,48


___________________________



RADVILIŠKIO RAJONO SAVIVALDYBĖS TARYBOS 2026-05-28 SPRENDIMO PROJEKTO „DĖL SUTIKIMO PERIMTI VALSTYBĖS TURTĄ VALDYTI NUOSAVYBĖS TEISE IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE RADVILIŠKIO RAJONO BENDROJO UGDYMO MOKYKLOMS“ 
AIŠKINAMASIS RAŠTAS

2026-04-30
Radviliškis 

. Projekto rengimą paskatinusios priežastys, parengto sprendimo projekto tikslai ir uždaviniai.
Nacionalinė švietimo agentūra, vadovaujantis Jungtinės veiklos sutarties įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ projektą „Ugdymo priemonės mokykloms“ (Nr. 10-063-P-0001), Europos regioninės plėtros fondo ir bendrojo finansavimo lėšomis šalies mokykloms nupirko vidutinio našumo nešiojamųjų kompiuterių. NŠA 2026-04-17 raštu prašo savivaldybės perimti nuosavybėn sprendimo projekte nurodytą valstybės turtą LR Vietos savivaldos įstatymo 6 straipsnio 5 ir 6 punktais nurodytoms savivaldybės savarankiškosioms funkcijoms įgyvendinti. 
Sprendimo projekto tikslas – iš Nacionalinės švietimo agentūros perimti nuosavybės teise valdyti valstybės turtą ir perduoti jį valdyti, naudoti ir disponuoti patikėjimo teise Radviliškio rajono bendrojo ugdymo mokykloms.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Vadovaujantis LR Valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus. Vadovaujantis šio įstatymo 8 ir 12 straipsnių nuostatomis, savivaldybių tarybos įgyvendina savivaldybės turto savininko funkcijas, savivaldybės įstaigos joms perduotą savivaldybės turtą valdo, naudoja ir juo disponuoja patikėjimo teise. 
Vadovaujantis LR Vietos savivaldos įstatymo 6 straipsnio 5 ir 6 punktais, savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas yra savarankiškosios savivaldybių funkcijos.
Savivaldybės taryba, vadovaudamasi LR Vietos savivaldos įstatymo 15 straipsnio 2 dalies 19 ir 20 punktais, priima sprendimus dėl sutikimo perimti kitą valstybės turtą savivaldybės nuosavybėn ir dėl disponavimo savivaldybei nuosavybės teise priklausančiu turtu.
Ruošiamam Lietuvos Respublikos Vyriausybės nutarimo projektui dėl turto perdavimo savivaldybei nuosavybės teise reikalingas Savivaldybės tarybos sutikimas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Radviliškio bendrojo ugdymo mokykloms bus perduotas turtas, reikalingas švietimo paslaugų kokybei gerinti aprūpinant efektyviai veikiančias bendrojo ugdymo mokyklas kompiuterine įranga, spartesniam informacinių technologijų diegimui į ugdymo procesą, švietimo įstaigos sąlygų naudotis skaitmeninėmis mokymo priemonėmis gerinimui, įgyvendinant atnaujintas ugdymo programas.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Savivaldybės juristu, kalbininku, Investicijų ir turto valdymo skyriaus vedėju, Švietimo ir sporto skyriaus vedėju, Administracijos direktore.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai. 
Pridedamų dokumentų nėra. 



Investicijų ir turto valdymo skyriaus vyriausioji specialistė			        Diana Skaburskienė
